Urbina Eza

Urbina Eza Arabako mendebaldeko herri eta kontzeju bat da, Kuartango udalerrikoa. Inoiz ez du biztanle askorik izan (1590ean, 8 bizilagun; 1786an, 47; 1993an, 7), baliabideen aldetik ez baita herri aberatsa. XVIII. mendean galdu zuen euskara.

Eliza 
Urbinako eraikinik nabarmenena San Joan Ebanjelariaren eliza da, jatorriz Erdi Arokoa, erromaniko berantekoa. Herriaren baliabide urritasuna dela kausa, urte askoan eliza erabat hondatuta izan zen, harik eta XIX. mendearen bukaeran berritu zuten arte. Urbinarrek garai hartan erosi zuten eliza horretan orain dagoen erretaula: XVI. mendeko erretaula errenazentista bat, ordu arte Gasteizko San Pedro elizako albo aldare batean egona. Erretaulako toki nagusian, San Joan Ebanjelariaren irudia dago, XVI. mendekoa hura ere.

Geografia 
Herria A-3314 errepidearen ondoan dago, Badaiako mendilerroaren mendebaldeko malda malkartsuen oinean, Baia ibaiaren ezkerraldean, udalerriko herriburu den Zuhatzu Kuartangotik kilometro bat iparraldera. Urbinaren lurretatik igarotzen da, herrigunetik mendebalderago, AP-68 autobidea.

Demografia 
1590ean, Urbinak 8 biztanle zituen. 1786an, 47 biztanle; haien artean, gramatikako ikasle bat eta bi ehule. XX. mendearen hasieran, 31 biztanle ziren. Eta 2020an, 18 biztanle.

Iruditegia

Erreferentziak

Kanpo estekak 
  Alberto : «Urbina Eza», Auñamendi Eusko Entziklopedia.

Arabako herriak
Kuartangoko herriak